Flyet hadde 66 personer om bord; av dem var 56 passasjerer, syv besetningsmedlemmer og tre personer tilhørende flyselskapets sikkerhetspersonell. Det var ingen overlevende etter ulykken. Et stort antall skip, fly og helikoptre fra flere land er sendt ut for å delta i en lete- og bergingsaksjon i den østlige delen av Middelhavet. Egyptiske militære myndigheter opplyste dagen etter ulykken at vrakdeler av det savnede flyet var blitt funnet om lag 290 km nord for Alexandria i Egypt.